jkorsvik/nowiki_second_scrape_merged huggingface dataset:
Dinghai

Dinghai (forenklet kinesisk: 定海区, pinyin: Dìnghǎi Qū) er et bydistrikt i byprefekturet Zhoushan i provinsen Zhejiang i Folkerepublikken Kina. 
Arealet er på 1444 km² og folketallet 360.000.


== Administrative enheter ==

Dinghai har seks subdistrikter, syv storkommuner og tre kommuner:

Subdistriktet Jiefang (解放街道)
Subdistriktet Changguo (昌国街道), regjeringssete for Zhoushan
Subdistriktet Huannan (环南街道)
Subdistriktet Chengdong (城东街道)
Subdistriktet Yancang (盐仓街道)
Subdistriktet Lincheng (临城街道)Storkommunen Jintang (金塘镇)
Storkommunen Cengang (岑港镇)
Storkommunen Xiaosha (小沙镇)
Storkommunen Shuangqiao (双桥镇)
Storkommunen Baiquan (白泉镇)
Storkommunen Ganlang (干缆镇)
Storkommunen Ma'ao (马岙镇)Kommunen Changbai (长白乡)
Kommunen Cezi (册子乡)
Kommunen Beichan (北蝉乡)


== Eksterne lenker ==
Offisielt nettsted 
(en) Dinghai District – kategori av bilder, video eller lyd på Commons
Daishan

Daishan (kinesisk: 岱山县; pinyin: Dàishān Xiàn) er et fylke i byprefekturet Zhoushan i provinsen Zhejiang i Folkerepublikken Kina. 
Befolkningen var på 213 920 innbyggere i 1999.


== Administrative enheter ==
Storkommuner: Gaoting, Dongsha, Daixi, Changtu, Qushan, Daodong;
Kommune: Xiushan.


== Referanser ==


== Eksterne lenker ==
Lokalregjeringens hjemmesider
Kecheng

Kecheng (kinesisk: 柯城区; pinyin: Kēchéng Qū) er et bydistrikt i byprefekturet Quzhou i provinsen Zhejiang i Folkerepublikken Kina. Det har et areal på 609 kvadratkilometer og teller 410.000 innbyggere (2004). 


== Eksterne lenker ==
Infoside
Qujiang (Quzhou)

Qujiang (kinesisk: 衢江区; pinyin: Qújiāng Qū) er et bydistrikt i byprefekturet Quzhou i provinsen Zhejiang i Folkerepublikken Kina. Det har et areal på 1.748 kvadratkilometer og teller 400.000 innbyggere (2004). 


== Eksterne lenker ==
Infoside
Wucheng (Jinhua)

Wucheng (kinesisk: 婺城区; pinyin: Wùchéng Qū ) er et bydistrikt i byprefekturet Jinhua i provinsen Zhejiang i Folkerepublikken Kina. Det har et areal på 1359,22 kvadratkilometer og teller 620.000 innbyggere (2004).


== Eksterne lenker ==
Infoside
Jindong

Jindong (kinesisk: 金东区; pinyin: Jīndōng Qū ) er et bydistrikt i byprefekturet Jinhua i provinsen Zhejiang i Folkerepublikken Kina. Det har et areal på 661,80 kvadratkilometer og teller 298.319 innbyggere (2003).
19. etappe av Giro d’Italia 2010

19. etappe av Giro d'Italia 2010 ble kjørt den 28. mai 2010. Etappen var den første delen av finalen av denne utgaven av Giroen, der sammenlagtkonkurransen skulle avgjøres på to harde fjelletapper og en avsluttende tempoetappe. Det tok en drøy time før et brudd klarte å etablere seg. Ni ryttere, blant dem  William Bonnet, Xavier Tondo og Leonardo Duque kjørte sterkt på en lettere del på etappen og fikk etterhvert opparbeidet seg en ledelse på 8 minutter og 27 sekunder på hovedfeltet.
Da veiene begynte å gå opp gikk forspranget ned. Opp fjellet Mortirolo slo bruddet sprekker og i hovedfeltet stakk Stefano Garzelli i fra. Acqua & Sapone hadde Francesco Failli med i utbrytergruppen og han slapp seg ned til sin kaptein for å hjelpe ham opp stigningen, og de to italienerne var kun halvannet minutt bak teten på toppen. Opp neste stigning lå Garzelli alene i front, men da tok Liquigas-Doimo ansvar og satte opp tempoet i hovedfeltet. Det høye tempoet førte til mannefall i gruppen og førte sammenlagtkanonene opp til Garzelli. Flere og flere rytter måtte slippe teten og tilslutt satt kun tre italienere igjen, Ivan Basso, Vincenzo Nibali og Michele Scarponi. 
Mye regn gjorde den tekniske nedstigningen enda vanskeligere.  David Arroyo la inn en fantastisk innsats for å forsvare trøya si og passerte både Carlos Sastre og Cadel Evans i den lange utforkjøringen. Han tok tilslutt igjen Aleksandr Vinokurov og de to lå på ett tidspunkt bare 46 sekunder bak italienerne i tet.
Rundt 12 kilometer før mål samlet Sastre, Evans, Garzelli, Arroyo, Vinokurov og John Gadret seg i en gruppe, forsatt bare drøye 40 sekunder bak tettrioen, men et dårlig samarbeid opp Aprica gjorde at avstanden bare økte fremover. 
Et halvhjertet spurtforsøk fra Basso var ikke nok til å overliste Scarponi som sikret seg sin tredje etappeseier i Giro d'Italia. Basso tok over ledelsen i sammendraget.


== Manglende ryttere ==
064  Arnold Jeannesson (GCE) brøt.
115  Julian Dean (GRM) startet ikke.
125  Danilo Hondo (LAM) startet ikke.
151  Dario Cataldo (QST) brøt.
175  Chris Froome (SKY) brøt.
181  André Greipel (THR) startet ikke.
189  Marcel Sieberg (THR) brøt.


== Referanser ==


== Eksterne lenker ==
(en) Resultater på gazzetta.it
Frankenstraße undergrunnsstasjon

Frankenstraße er en undergrunnsstasjon på Nürnbergs undergrunnsbanenettverk. Frankenstraße er på linjen U1 og forsterkerlinjen U11. Fra stasjonen åpnet i 1974 og frem til utvidelsen til Aufseßplatz undergrunnsstasjon sto ferdig i september 1975  var Frankenstraße endestasjon for linje U1.


== Eksterne lenker ==
(en) U-Bahnhof Frankenstraße (Nürnberg) – kategori av bilder, video eller lyd på Commons
Hasenbuck undergrunnsstasjon

Hasenbuck er en undergrunnsstasjon på Nürnbergs undergrunnsbanenettverk. Hasenbuck er på linjen U1 og forsterkerlinjen U11.


== Eksterne lenker ==
(en) U-Bahnhof Hasenbuck (Nürnberg) – kategori av bilder, video eller lyd på Commons
Bauernfeindstraße undergrunnsstasjon

Bauernfeindstraße er en undergrunnsstasjon på Nürnbergs undergrunnsbanenettverk. Bauernfeindstraße er på linjen U1 og forsterkerlinjen U11. Fra stasjonen åpnet i 1972 og frem til utvidelsen til Frankenstraße undergrunnsstasjon sto ferdig i juni 1974 var stasjonen endestasjon for U1.


== Eksterne lenker ==
(en) U-Bahnhof Bauernfeindstraße (Nürnberg) – kategori av bilder, video eller lyd på Commons
Lucheng (Wenzhou)

Lucheng (kinesisk: 鹿城区; pinyin: Lùchéng Qū) er et distrikt i byprefekturet Wenzhou i provinsen Zhejiang i Folkerepublikken Kina. 
Det har et areal på 294 km² og teller ca. 650 000 innbyggere.
Togkollisjonen i Wenzhou den 23. juli 2011 fant sted i subdistriktet Huanglong i Lucheng. Den var den første store ulykke med høyhastighetstog i Kina, og førte til endringer i driften av disse toglinjene.


== Eksterne lenker ==
Offisielt nettsted 
(en) Lucheng District – kategori av bilder, video eller lyd på Commons
Longwan

Longwan (kinesisk: 龙湾区; pinyin: Lóngwān Qū) er et bydistrikt i byprefekturet Wenzhou i den kinesiske provins Zhejiang i Folkerepublikken Kina. Den har et areal på 279 km² og teller ca. 300 000 innbyggere.


== Eksterne lenker ==
Offisielt nettsted 
(en) Longwan District – kategori av bilder, video eller lyd på Commons
Dongtou

Dongtou (kinesisk: 洞头县; pinyin: Dòngtóu Xiàn) er et fylke i byprefekturet Wenzhou i provinsen Zhejiang i Folkerepublikken Kina. 
Fylket omfatter Dongtouøyene, en øygruppe i Østkinahavet øst for storbyen Wenzhou.
Befolkningen var på 125 457 innbyggere i 1999.


== Administrative enheter ==
Fylket består av tre storkommuner og tre kommuner:

Storkommunen Bei'ao 北岙镇
Storkommunen Damen 大门镇
Storkommunen Dongping 东屏镇Kommunen Yuanjue 元觉乡
Kommunen Niyu 霓屿乡
Kommunen Luyi 鹿西乡


== Referanser ==


== Eksterne lenker ==
Lokalregjeringens hjemmesider
20. etappe av Giro d’Italia 2010

20. etappe av Giro d'Italia 2010 ble kjørt den 29. mai 2010. Etappen ble preget av flere bruddforsøk, men de fleste ble raskt syklet inn av hovedfeltet. Drøye 35 kilometer før mål stakk Gilberto Simoni og Johann Tschopp i fra i stigningen opp Gavia. I sin siste Giro håpet vinneren fra 2001 og 2003 å være førstemann over Cima Coppi som ses på som en ære, men Tschopp spurtet lett i fra italieneren, og i nedstigningen suste sveitseren nedover i et tempo som gav han en ledelse på ett minutt før siste stigning.
I gruppen med sammenlagtfavorittene satte Cadel Evans inn et knusende angrep i jakten på etappeseieren og Michele Scarponi prøvde å riste av seg Liquigas-duoen Basso og Vincenzo Nibali for å ta verdifulle sekunder på de to i sammendraget. Basso klarte å lime seg på Scarponis bakhjul, mens Nibali tilslutt måtte se seg slått med 18 sekunder av sine bruddkamerater på den foregående etappen.
Inn mot mål klarte ikke Evans å komme opp til Tschopp som sikret seg sin første etappeseier i Giroen.Rittets eneste nordmann Gabriel Rasch måtte stå av sykkelen i de tunge bakkene mellom Bormio og Passo del Tonale etter å ha hjulpet Carlos Sastre frem til en foreløpig 8.-plass i sammendraget.


== Manglende ryttere ==
011  Stefano Garzelli (ASA) brøt.
053  William Bonnet (BBO) brøt.
055  Mathieu Claude (BBO) brøt.
078  Gabriel Rasch (CTT) brøt.
079  Xavier Tondó (CTT) brøt.


== Referanser ==


== Eksterne lenker ==
(en) Resultater på gazzetta.it
Art Cube

Art Cube er et visuelt band fra Japan. Bandet ble offisielt formet i februar 2007, men startet ikke aktivitetene sine før nettsiden ble åpnet i november samme år. Deres første konsert ble holdt ved Rock May Kan i Meguro, Tokyo den 12. desember. Fire av de fem medlemmene var frem til Art Cubes formasjon kjent som Brain Hacker. 


== Medlemmer ==
Z (zeta) – vokal
Y (yuu) – gitar
N (enne) (bass)
M (enme) – keyboard
S (esse) (trommer)


== Diskografi ==


=== CD-er ===
砂の華 (suna no hana) (23. juli 2008)
失楽蝶 (shitsurakuchou) (24. desember 2008)
瑠璃雨/虹化鏡 (rurisame/kougekyou) (17. juni 2009)
Luxurious Cube (28. september 2009)
花陽影～Petal～ (hanahikage) (28. april 2010)
香想曲 (kasoukyoku) (20. august 2010)


=== DVD-er ===
First oneman digest DVD (3. april 2009)
Europe tour digest DVD (12. desember 2009)
Second oneman digest DVD (16. april 2010)
Christophe Lemaitre

Christophe Lemaitre (født 11. juni 1990) er en fransk sprinter som spesialiserer seg på 100 og 200 meter. Han innehar den franske rekorden på 100 meter med 9,92, og er den første hvite som løp raskere enn 10 sekunder på denne distansen. Han har også den franske rekorden på 200 meter, på 19,80.
Han tok tre gull ved EM i friidrett 2010, og har sølv på stafett og bronse på 200 meter fra VM i friidrett 2011.


== Bakgrunn ==
Lemaitre vokste opp i byen Culoz, og trente både håndball, fotball og rugby. Hans hurtighet ble oppdaget av en friidrettstrener under sportsfestivalen, som testet ham på 150 meter, hvorpå han meldte seg inn i friidrettsklubben Aix-les-Bains. 15 år gammel løp han den raskeste 50-meteren i Frankrike, uansett alder, og 16 år gammel løp han 100 meter på 10,96.


== Karriere ==
I 2007 vant han det franske ungdomsmesterskapet på 60 meter, og forbedret den franske ungdomsrekorden på 200 meter til 21,08. 
Han deltok i Junior-EM i friidrett i 2009, der han vant gull på 100 meter, med ny europeisk juniorrekord på 10,04. Han er også juniorverdensmester på 200 meter i 2008, og han mottok European Athlete of the Year Trophy for denne prestasjonen i 2009. 
Den 9. juli 2010 ble han den første hvite som løp raskere enn 10 sekunder, da han løp på 9,98 under det franske mesterskapet i Valence. Christophe Lemaitre er en av to hvite menn som har løpt raskere enn 20 sekunder på 200 meter. Kun Pietro Mennea har løpt raskere.


== Referanser ==


== Eksterne lenker ==
(en) Christophe Lemaitre – kategori av bilder, video eller lyd på Commons 
(de) Christophe Lemaitre – Munzinger Sportsarchiv 
(en) Christophe Lemaitre – Olympics.com 
(en) Christophe Lemaitre – Olympic.org 
(en) Christophe Lemaitre – Olympedia 
(en) Christophe Lemaitre – Sports-Reference (OL-resultater – arkivert) 
(fr) Christophe Lemaitre – Frankrikes olympiske komité 
(en) Christophe Lemaitre – World Athletics 
(fr) Christophe Lemaitre – Fédération française d athlétisme 
(en) Christophe Lemaitre – Diamond League 
(en) Christophe Lemaitre – Track and Field Statistics 
(en) Christophe Lemaitre – Track and Field Statistics
Mark Bytheway

Mark Bytheway (født 6. juni 1966, død 9. juli 2010) var en britisk quizer som ble verdensmester i 2008. Han ble to ganger (2007 og 2009) europamester for landslag med England.


== Referanser ==
Mike Mullarkey

Michael Mullarkey (født 3. mai 1970) er en engelsk fotballdommer, som dømmer i Premier League i England. Han ble FIFA-dommer i 2007, og dømmer som assistentdommer. Han dømte i Fotball-VM 2010 (som assistentdommer for Howard Webb), og var blant annet med under finalekampen. Mullarkey skal også assistere under VM i fotball 2014.


== Eksterne lenker ==
FIFA-profil Arkivert 18. juni 2014 hos Wayback Machine.
Darren Cann

Darren Cann (født 22. januar 1969) er en engelsk fotballdommer. Han ble FIFA-dommer i 2005, og dømmer som assistentdommer. Han var med under VM i fotball 2010 (som assistentdommer for landsmannen Howard Webb), og skal også assistere i VM i fotball 2014.


== Eksterne lenker ==
Oversikt over internasjonale kamper hos SoccerPunter.com
FIFA-profil Arkivert 18. juni 2014 hos Wayback Machine.
Stefan Wittberg

Stefan Wittberg (født 2. september 1968) er en svensk fotballdommer, som dømmer i den svenske ligaen Allsvenskan. Han ble FIFA-dommer i 1997, og dømmer som assistentdommer. Han har dømt ett verdensmesterskap i fotball, Fotball-VM 2010 der han var assistentdommer for Martin Hansson fra Sverige. Han var aldri på banen, men var kun med som 5. dommer og reserve. Han dømte også i Fotball-EM 2008.
Jean-Baptiste Arban

Joseph Jean-Baptiste Laurent Arban (født 28. februar 1825 i Lyon, død 8. april 1889 i Paris) var en fransk kornettist og messingpedagog. 
Arban ble undervist av François Dauverné ved musikkonservatoriet i Paris.  23. januar 1869 ble han utnevnt til professor i kornettspill – den første – samme sted.; der han blant annet kom til å undervise Merri Franquin. Arbans lærebok, La grande méthode complète de cornet à piston et de saxhorn par Arban («Arban»), er viden kjent blant messingblåsere.Arban turnerte rundt om i Europa og kom til å gjøre kornetten til et populært soloinstrument.


== Referanser ==


== Eksterne lenker ==
(en) Jean-Baptiste Arban – kategori av bilder, video eller lyd på Commons 
(en) Jean-Baptiste Arban – galleri av bilder, video eller lyd på Commons 
(en) J. B. Arban på Discogs 
(en) J. B. Arban på MusicBrainz 
– Arban – Ressursside – www.erikveldkamp.nl
Gábor Erős

Gábor Erős (født 5. september 1971 i Esztergom) er en ungarsk fotballdommer, som dømmer i den ungarske  ligaen. Han ble FIFA-dommer i 2003, og dømmer som assistentdommer. Han har dømt ett verdensmesterskap i fotball, i Fotball-VM 2010 der han var assistentdommer for Viktor Kassai fra Ungarn. Han dømte også i Sommer-OL 2008 .


== Referanser ==
Tibor Vámos

Tibor Vámos (født 16. januar 1967) er en ungarsk fotballdommer, som dømmer i den ungarske ligaen. Han ble FIFA-dommer i 2007, og dømmer som assistentdommer. Han har dømt ett verdensmesterskap i fotball, Fotball-VM 2010 der han var assistentdommer for Viktor Kassai fra Ungarn. Han dømte også i Sommer-OL 2008.
Ingeburg Lange

Ingeburg «Inge» Lange (født Rosch 24. juli 1927 i Leipzig, død 13. juli 2013 i Berlin) var en politiker i Den tyske demokratiske republikk (DDR). Ved siden av Margarete Müller og Margot Honecker var hun en av de få kvinnene i DDRs øverste maktsfære.
Langes far var den kjente KPD-politiker Alfred Rosch (1899–1945) fra Leipzig. Ingeburg Lange var utdannet skredder og var fra 1945 medlem av KPD og fra 1946 av SED. Fra 1945 til 1961 arbeidet hun i ulike funksjoner for FDJ. I 1963 ble hun kandidat for medlemskap i Sentralkomiteen og fra 1965 full medlem der. Fra 1973 var hun kandidat for medlemskap i Politbyrået og sekretær i Sentralkomiteen for Kvinnespørsmål. I november 1989 mistet hun sine embeter og 21. januar 1990 ble hun ekskludert fra SED-PDS.
Langes datter er forfatterinnen Katja Lange-Müller.


== Verk (utvalg) ==
Aktuelle Probleme der Arbeit mit den Frauen bei der weiteren Verwirklichung der Beschlüsse des VIII. Parteitages der SED. Dietz-Verlag, Berlin 1974 (Vorträge im Parteilehrjahr der SED 1973/74).
Die Verwirklichung der Beschlüsse des IX. Parteitages der SED zur weiteren Förderung der Frau. Parteihochschule beim ZK der SED, Berlin 1979.
mit Erich Honecker: Aus der Rede des Genossen Erich Honecker. Aus dem Bericht des Politbüros an das Zentralkomitee der SED. Berichterstatter: Genossin Inge Lange. Aus den Diskussionsreden. Beschlüsse. 12. Tagung des ZK der SED 21./22. 5. 1980. Dietz-Verlag, Berlin 1980.
Die Frauen – aktive Mitgestalterinnen des Sozialismus. Dietz-Verlag, Berlin 1987.


== Referanser ==


== Litteratur ==
Helmut Müller-Enbergs, Andreas Herbst: Lange, Ingeburg. In: Wer war wer in der DDR? 4. Ausgabe. Ch. Links Verlag, Berlin 2006, ISBN 3-86153-364-2, Band 1.
Institutet för Scenkonst

Institutet för Scenkonst er en svensk teatergruppe grunnlagt i 1971 i Storhögen i Östersunds kommun av Ingemar Lindh, som var gruppen kunstneriske leder til han døde i 1997.


== Historie ==
I 1976 begynte gruppens arbeid rundt om i Europa, med lengre opphold i Sveits, Frankrike, Spania og Italia.
I 1984 leide gruppen en av Italias eldste teaterbygninger, Teatro della Rosa i Pontremoli, og skapte «Internationellt Centrum för Autopedagogik och Teaterforskning» samt startet de et årlig pedagogisk prosjekt «University of Theatre». Teatro della Rosa var Institutet för Scenkonsts faste base fram til 1997. 
Fra og med 1998 har teatergruppa, igjen flyttet tilbake i Sverige og ledes av Magdalena Pietruska og Roger Rolin. Institutet för Scenkonst ligger på Munkängen, en gård som ligger i Nygård (Lilla Edets kommun) utenfor Göteborg.


== Litteratur ==
Stenar att gå på – Ingemar Lindh
Former för liv och teater. – Institutet för Scenkonst och tyst kunnande – Cecilia Lagerström
The Missing link – Kjerstin Norén


== Eksterne lenker ==
hjemmeside
VKPD

Vereinigte Kommunistische Partei Deutschlands (VKPD) var en tilleggsbetegnelse for KPD som ble brukt i knappe to måneder fra desember 1920, etter at den største venstrefraksjonen i partiet USPD hadde trukket seg ut fra USPD i sammenheng med oktoberrevolusjonen i Russland og deretter slått seg sammen med KPD.


== Referanser ==
Clarimundo Martins

Clarimundo Martins (født 3. april 1835 i Lisboa, død 10. desember 1895 samme sted) var en portugisisk bankmann. 
Han ledet den portugisiske banken Banco Nacional Ultramarino sin filial i Praia; denne filialen fungerte som sentralbank i Kapp Verde, som den gang var portugisisk koloni. Filialen var forløperen til Kapp Verdes bank, sentralbanken i Kapp Verde, og ble åpnet i oktober 1865.


== Referanser ==
Santo & Johnny

Santo & Johnny var en amerikansk rock and roll-duo fra Brooklyn.
Gruppen bestod av brødrene Santo og Johnny Farina. De er aller mest kjent for sine instrumentale slager «Sleep Walk», som ble en regional hit og til slutt nådde opp til 1.-plass på nesten samtlige musikk-lister da den ble lansert på nasjonalt nivå i USA. 
I dag er Santo semi-pensjonert, men Johnny drar fremdeles på turneer og poster nytt materiale med sitt eget band. Johnny er også president i organisasjonen Aniraf Inc., et internasjonalt plateselskap med hovedkontor i New York. 
Santo og Johnny Farina ble født i Brooklyn, New York. Santo ble født den 24. oktober 1937 og Johnny den 30. april 1941. Deres far var innkalt til den amerikanske hæren mens de fremdeles var barn og han var hovedsakelig stasjonert i Oklahoma. Etter å ha hørt en gitar-solo på radioen, skrev faren til sin kone hjemme i Brooklyn: «Jeg vil at guttene til å lære å spille dette instrumentet". 
Etter hjemkomsten fra andre verdenskrig, fant guttenes far en musikklærer som ga guttene leksjoner i hvordan man spilte gitar. Da Johnny hadde nådd alderen tolv, begynte han å spille akkompagnement til Santo på en standard el-gitar. Brødrene dannet snart deres egen duo og ble ganske populære på skolen, til slutt begynte de med opptredener på forskjellige arrangementer i mange av New Yorks bydeler. De spilte inn en demo som de distribuert til lokale plateselskaper i New York.


== Sleep Walk ==
Med sangene «Deep Sleep» og «Sleep Walk» toppet duoen de amerikanske listene for første gang i august 1959. Brødrene trakk til seg oppmerksomheten til ett musikk-forlag og signerte en låtskriver kontrakt med det kanadisk-amerikanske selskapet Records. 
Etter å ha turnert rundt om i Europa, Mexico og Australia signerte Santo & Johnny en kontrakt med et italiensk plateselskap og de fikk flere hits i Europa, inkludert «Love Story», og «Maria Elena». I 1964 ga de ut et album kalt And I Love Her, som ble nummer én i Mexico og holdt denne plassen i 21 uker i strekk. De ble listet opp som en del av den italienske Music Hall of Fame.


== Eksterne lenker ==
(en) Offisielt nettsted 
(en) Santo & Johnny – kategori av bilder, video eller lyd på Commons
The Runelords

The Runelords er en fantasy-romanserie av den amerikanske forfatteren David Farland. 
I universet der The Runelords finnes, er det et unikt magisk system som er helt avhengig av at det eksisterer forskjellige kroppslige attributter, for eksempel muskler, nåde, og vidd. Disse egenskapene kan overføres fra en person (eller dyr) til et annet i en prosess som kalles «å gi en begavelse». 
Karakterer som har blitt tildelt veldig mange egenskaper (eller legater som det ofte blir kalt) kan bli ekstremt kraftige, nesten overmenneskelige, og disse karakterene er kjent under navnet Runelords som denne bokserien har hentet sitt navn fra.
21. etappe av Giro d’Italia 2010

21. etappe av Giro d'Italia 2010 ble kjørt den 30. mai 2010. Ivan Bassos ledelse i sammendraget var så stor at kun uhell kunne ta fra han seieren, så foran den korte tempoetappen lå det meste av spenningen rundt etappeseieren. I tillegg lå Michele Scarponi kun 1 sekund bak Vincenzo Nibali i kampen om tredjeplassen i sammendraget og det var mulig for Aleksandr Vinokurov å passere Cadel Evans i poengkonkurransen.
Gustav Larsson startet tidlig på dagen og etter sterk sykling tråkket han inn til ledelse i Verona. Utfordrerne kom på rekke og rad, men rytter etter rytter måtte gi tapt for svensken. Mest av alle fryktet han Bradley Wiggins og den regjerende italienske tempomesteren Marco Pinotti. Wiggins var for treg i starten og endte til slutt på 7.-plass, 29 sekunder bak Larsson. Pinotti hadde en mye bedre tempo. Halvveis på etappen ledet han med 8 sekunder på Larsson, men på utforkjøringen fra løypens eneste stigning klarte ikke italieneren å holde den høye farten til sin svenske konkurrent og krysset mållinjen to sekunder bak Larssons tid.
Alle trøyeholderne før etappen beholdt disse og kunne bestige podiet i som vinnere i de ulike konkurransene. Ivan Basso tok sin andre sammenlagtseier i Giro d'Italia mens de øvrige konkurransene ble vunnet av australienerne Cadel Evans (poengkonkurransen), Matthew Lloyd (klatrekonkurransen] og Richie Porte (ungdomskonkurransen). Liquigas vant både den tradisjonelle lagkonkurransen og poengkonkurransen for lag.
Marco Corti fra Footon-Servetto-Fuji ble sistemann i sammendraget blant de 139 rytterne som fullførte rittet, 4 timer 48 minutter og 55 sekunder bak Basso, noe som tilsvarer rundt en full etappe.Ingen nordmenn fullførte året Giro da Gabriel Rasch måtte bryte på den nest siste etappen.


== Referanser ==


== Eksterne lenker ==
(en) Resultater på gazzetta.it